钦定古今图书集成/理学汇编/经籍典/第158卷 > 跋朱子诗序辨说 > 《韩诗说》范处义
## 钦定古今图书集成/理学汇编/经籍典/第158卷 > 跋朱子诗序辨说 > 《韩诗说》范处义

“雨无正”，韩氏作《雨无极》，正大夫刺幽王也。篇首多“雨
无其极，伤我稼穑”八字。窃谓《韩诗》世罕有之，未必其
真。或后人见诗中有“正大夫离居”之语，故加二句，且
牵合以为正大夫刺幽王，似不可信。史克作颂，见之
《诗序》。韩氏乃曰：“奚斯作《鲁颂》，而班固《西都赋序》、王延
寿《鲁灵光殿赋序》皆云‘奚斯颂鲁’。”扬雄《法言》亦曰“正
考父尝睎。正考父，公子奚斯尝睎。”正考父意谓尹吉
甫颂周正考父，奚斯效之，殊不考。是诗曰：“‘新庙奕奕’，
奚斯所作。”是奚斯作《新庙》，非作《鲁颂》也。韩氏之传授，
妄矣。